**Μάθημα**: Νεοελληνική λογοτεχνία

**Τάξη**: Α΄

**Τμήμα**: Α1

**Διδάσκουσα**: Καπετάνου Βερονίκη

**Σχολείο**: Γυμνάσιο Κοπανού

**Σχολικό Έτος**: 2019 -2020

 Αγαπητοί μαθητές,

 Καλημέρα!! Εύχομαι να είστε καλά, να έχετε την υγεία σας και να μη στενοχωριέστε!! Ζούμε δύσκολες, πρωτόγνωρες και μη αναμενόμενες καταστάσεις, όπου πρέπει να δείξουμε υπομονή, θάρρος και αισιοδοξία. Όταν θλίβεστε, να προσεύχεστε στο Θεό να τελειώσει γρήγορα αυτή η δοκιμασία!! Όταν έκλεισαν τα σχολεία, αλλιώς φανταζόμαστε όλοι αυτή την περίοδο, αλλά τα πράγματα εξελίχτηκαν διαφορετικά!!

 Από το Υπουργείο Παιδείας γίνονται προσπάθειες για δημιουργία διαδικτυακών τάξεων με σύγχρονη (δηλαδή ζωντανή) ή ασύγχρονη εκπαίδευση. Καλό είναι να ακολουθήσετε τις οδηγίες και να ετοιμάσετε τους κωδικούς σύνδεσης στο Πανελλήνιο Σχολικό Δίκτυο.

Μέχρι να πραγματοποιηθούν όλα αυτά, σας υπενθυμίζω προς το παρόν την εξής εργασία για το μάθημα της Νεοελληνικής Λογοτεχνίας, την οποία ανέθεσα μέσα Φεβρουαρίου με προοπτική ολοκλήρωσης μέχρι τέλη Απριλίου. Πρόκειται για εργασία β ΄ τετραμήνου.

 Να διαβάσετε ένα λογοτεχνικό βιβλίο της αρεσκείας σας, από τη βιβλιοθήκη του σχολείου ή από το διαδίκτυο ή από την προσωπική σας βιβλιοθήκη και σε 2-3 σελίδες να παραθέσετε τα εξής στοιχεία:

* Περίληψη (τουλάχιστον σε μία σελίδα). Δε θα γίνουν δεκτές περιλήψεις από το οπισθόφυλλο του βιβλίου ή από το διαδίκτυο ( Αν γίνει κάτι τέτοιο, θα το καταλάβω!!)
* Ενδείξεις τόπου
* Ενδείξεις χρόνου
* Σύνολο προσώπων – ήρωες και δευτερεύοντα πρόσωπα
* Αφηγηματικές μέθοδοι σε κάποια σημεία με αναφορά σε αυτά τα σημεία (π.χ. διάλογος και παράθεση σημείου από το βιβλίο)
* Εκφραστικά μέσα που συναντήσατε και αναφορές σε αυτά (π.χ. υπάρχουν παρομοιώσεις, όπως ….από το βιβλίο.)
* Με ποιον ήρωα ταυτίζεστε και γιατί – ποια κοινά στοιχεία δηλαδή εντοπίζετε μεταξύ αυτού και του εαυτού σας
* Τι σας άρεσε από το βιβλίο
* Τι δεν σας άρεσε από το βιβλίο;
* Να δημιουργήσετε σύντομα ένα διαφορετικό τέλος για το συγκεκριμένο βιβλίο
* Για τις αφηγηματικές μεθόδους και τα εκφραστικά μέσα – ποια είναι – μπορείτε να ανατρέξετε και να διαβάσετε τη θεωρία της λογοτεχνίας που έχουμε γραμμένη στην αρχή του τετραδίου λογοτεχνίας.
* Μπορείτε αυτές τις ημέρες να ολοκληρώσετε την ανάγνωση βιβλίων και να αρχίσετε να γράφετε την εργασία.
* Όποιος θέλει να τη στείλει το mail μου είναι: veronikikapetanou@yahoo.gr. Στο θέμα του mail γράψτε: Νεοελληνική λογοτεχνία Α1. Στο τέλος της εργασίας σας γράψτε το ονοματεπώνυμό σας.
* Όσοι το δείτε ειδοποιήστε και άλλους συμμαθητές σας να κάνουν το ίδιο.

Ευχαριστώ!! Θα είμαι επιεικής, παιδιά!!1